Gw mau tau Grupus étnikus dari Lian timór. Jelasin dalam bahasa tetun

Povu papua mak hela uluk liu iha illa Timor, iha tinan 7000 a.C., no povus austronézikus, besibesik tinan 2000 a.C., maibé uluk liu, povu sira seluk tama husi Ázia no Austrália nia leet no mós husi arkipélagu sira iha Pasífiku. Diversidade geográfika ilha nian, funu rai laran entre povus, integrasaun sub-grupus ba grupus étniko-linguístikus seluseluk, hamosu diversidade kulturál no linguístika iha territóriu, ne'ebé ohin loron, susar tebetebes bele identifika no haketak ba territóriu, grupus étnikus ketaketak. Grupu ida de'it, ohin loron, bele ko'alia to’o lian seluseluk, nune'e mós lian ida hanesan bele sai forma de expresaun ba grupus étnikus balun. Karik ita atende de'it bá karakterístikas linguístikas povus nian, saun rekoñesíveis besik grupus prinsipais 20 iha Timór Lorosa'e no dialetus ho númeru reduzidu liu.

Lian² timorense barak liu mak tama ba família austronézia, ka malaio-polinézia, foi difundida karik tamba okupasaun proto-malaia husi Insulíndia no ilhas husi Pasífiku. Lian² sira seluk hanesan bunak, fataluku no makasae iha nia abut parese husi lian² papua.

Nesesidade atu komunika entre povus, liu-liu ho fim atu troka sasan komérsiu nian, fó origem, iha tempu naruk, ba eleisaun lian² frankas. Husi dalan ida né mak hatene konabá tetun nia habelar an, lian hun Belus sira nian, divulgada tamba nia konkista iha sorin loro sa'e ilha Timor.

Naturalmente, evolusaun linguistika no okupasoens sel-seluk iha territóriu provoka lian² balun nia lakon, tamba hetan absorsaun husi lian bot sira seluk nia expresaun ka haki’ik tiha ba minorias sirkunskritas. Husi sékulu XX nia klaran to’o ohin loron, lian² timor nian sei mantein nafatin persentajem ema nebé koalia hanesan ka hatudu tendénsia ida atu haki’ik, hanesan kasu tokodede no kemak. Tetun deit mak hatudu tendénsia atu sae, hatene katak, inkusive populasaun atual 23% deit mak konsidera hanesan lian ba dala uluk, populasaun liu 80% mak uza nia hanesan nia lian ba-mai nian.